== Efter krigen ==
Efter krigen blev meget af det anvendte udstyr og tegningerne ødelagt. Selv om tusinder af mennesker var involveret i afkodningen, forblev deltagerne tavse i årtier om, hvad de havde foretaget sig under krigen, og det var først i [[1970'erne]] at arbejdet på Bletchley Park blev afsløret for offentligheden i almindelighed. Efter krigen tilhørte stedet flere ejere, heriblandt [[British Telecom]], Civil Aviation Authority<ref>[http://www.bellaonline.com/articles/art9678.asp BellaOnline "Britain's Best Kept Secret"]</ref> og PACE (Property Advisors to the Civil Estate). GCHQ ([[Government Communications Headquarters]]), arvtagerne til GC&CS, holdt op med at afvikle træningskurser på Bletchley Park i 1987.
Historie Kultur Foreninger Organisationer